paragraph_text: Medina četvrt (arapski: المدينة القديمة‎) je gradska četvrt koja se može pronaći u mnogim sjevernoafričkim gradovima. Riječ medina (na modernom arapskom: مدينة‎, madīna) jednostavno znači "grad" ili "naselje". Obično je utvrđena (kazba) i ispresjecana labirintom uskih ulica, te ima brojne sokake, česme, palače i džamije. Zbog veoma uskih ulica, i do samo jednog metra širine, često su zatvorene za automobilski promet, a u nekim slučajevima čak i za promet motociklima i biciklima. Zbog ovoga su ove četvrti jedinstvene u veoma naseljenim urbanim središtima i privlače najviše turista jer pružaju jedinstven pogled u negdašnji način života u starim gradovima, kako se živjelo stoljećima, sa starom arhitekturom i načinom trgovanja.